als_Latn dik_Latn sag_Latn
Mbrojtësi vlerëson Skënderbeun, skuadrën për të cilën ka luajtur tre vite dhe ku është ndjerë mjaft mirë Do të rikthehet sërish në Korçë me statusin e “ish”-it dhe sërish e shikon si një ndeshje tepër të vështirë. E njeh Skënderbeun më shumë se kushdo tjetër dhe e di se nuk do të jetë e lehtë për Tiranën. Endri Vrapi bën analizën e tij pak ditë para Skënderbeut, duke e cilësuar si ndeshjen më të vështirë për Tiranën e këtij viti që lufton për të mbijetuar mes më të mirave. “Është një ndeshje shumë e rëndësishme dhe na duhen vetëm tre pikët. Skënderbeu është një skuadër shumë e fortë për t’u kaluar, por mua më bën të besoj dhe shpresoj fakti që ata janë të fokusuar shumë më tepër te Kupa se kampionati në këtë moment dhe “bateritë” do t’i shkarkojnë aty. Unë e njoh mirë këtë skuadër pasi kam kaluar tre vite të shkëlqyera në Korçë. Të gjithë më kanë mbështetur dhe kjo më ka bërë të ndihem mirë. Uroj dhe shpresoj shumë që këtë radhë spektakli të vijë nga fusha dhe jo nga tribunat, aty ku dua që mes tifozerive të mos ketë incidente ashtu si ka ndodhur në të shkuarën”, ka deklaruar Endri Vrapi.
Vrapi “Në Korçë e vështirë, por ne do t’ia dalim”0
Share.
als_Latn als_Latn eng_Latn